Anthony Bourdain

Ba chef mór le rá, údar agus pearsa theilifíse Meiriceánach é Anthony Michael Bourdain (a rugadh ar 25 Meitheamh 1956 agus a fuair bás ar 8 Meitheamh 2018). bhain cáil mhór amach mar thoradh ar an gcur chuige ar leith a bhí aige, cur chuige a mhúscail dáimh leis i measc lucht féachana na gcláracha teilifíse a bhí aige agus i measc lucht léite a chuid leabhar.
clé|mion|2007
clé|mion|2014

 Saol 
Rugadh Bourdain i gCathair Nua-Eabhrac, agus d'fhás sé aníos in Leonia, New Jersey. Eagarthóir de chuid an New York Times ab ea a mháthair, agus d'oibrigh a athair d'fhoilsitheoir cheoil. Ba de chúlra Francach Caitliceach é a athair agus de chúlra Giúdach í a mháthair. Rinne Anthony staidéar tríú leibhéil i gColáiste Vassar agus in Culinary Institute of America, an dá áit seo suite i ngleann an Hudson i stát Nua-Eabhrac. 

I measc na ngnéithe sin a bhain cáil amach dó i rith a shaoil, d'fhoilsigh sé an saothar Kitchen Confidential  agus trí bliana agus dhá scór d’aois aige, an obair iomráiteach a rinne sé mar láithreoir le CNN, an andúil a bhí aige  agus an caidreamh a bhí aige le hAsia Argento ó 2016 ar aghaidh.

Bhí de bhua aige a bheith ábalta léargas a bhí éagsúil lena raibh ar fáil go dtí sin a thabhairt ar an mbia. Ceannródaí ab ea é ó thaobh an tionchair a d’imir sé ar an tuiscint agus an meas atá againn ar an mbia sa lá atá inniu ann.

Ba andúileach é Bourdain agus chuir sé lámh ina bhás féin sa Fhrainc ar an 8 Meitheamh 2018.

 In Éirinn 
Tháinig Bourdain go hÉirinn faoi dhó. Bhí sé in Éirinn mar chuid den chlár No Reservations, agus arís ina dhiaidh sin mar chuid den chlár The Layover. Tharraing sé aird ar chadal Bhaile Átha Cliath agus cuairt aige ar The Gravediggers i mBaile Átha Cliath, áit ar ith sé babhla de. Shínigh sé leabhar na gcuairteoirí in The Gravediggers mar seo a leanas: “Your pig’s feet are sublime, your coddle is amazing! Heaven looks just like this!”.

 Saothar 

 An tsraith teilifíse Parts Unknown 
 An leabhar  Kitchen Confidential: Adventures in the Culinary Underbelly.

 Féach freisin     

 Roadrunner: A Film About Anthony Bourdain. Scannán faisnéise a chuimsíonn léargas ar shaol agus ar shaothar Anthony Bourdain. Rinneadh cáineadh ar an domhainbhrionnú a deineadh ar ghuth Bourdain in áiteanna éagsúla sa scannán.

 Tagairtí 

Catagóir:Cócairí
Catagóir:Daoine a rugadh i 1956
Catagóir:Básanna in 2018
Catagóir:Láithreoirí teilifíse
Catagóir:Daoine a chuir lámh ina mbás féin